Gran Turismo. No spēles līdz trasei
"Gran Turismo. No spēles līdz trasei" (angļu: Gran Turismo) ir 2023. gada ASV biogrāfiska sporta drāmas filma, kuras režisors ir Nīls Blomkamps. Filmā galvenās lomas atveido Deivids Harbors, Orlando Blūms, Ārčijs Madekve, Darens Bārnets, Džerija Halivela un Džimons Unsū. Filma stāsta par videospēles Gran Turismo spēlētāju Jannu Mardenboro (Madekve), kurš kļūst par profesionālu sacīkšu braucēju. Filmas "Gran Turismo. No spēles līdz trasei" pirmizrāde notika 2023. gada 30. jūlijā Spā-Frankošampā. Filmu izplatīja Sony Pictures Releasing. Filma nopelnīja 122 miljonus ASV dolāru pie 60 miljonu dolāru budžeta un saņēma pozitīvas kritiķu atsauksmes, slavējot Blomkampa režiju un sacīkšu ainas, bet kritizējot scenāriju un Mardenboro avārijas atveidojumu. Tīmekļa vietnē Rotten Tomatoes filmai ir 65% vērtējums.